ai4bharat/Pralekha huggingface dataset:
وزیراعظم کا دفتر
وزیر اعظم 6 ستمبر کو ہماچل پردیش میں صحت دیکھ بھال کرنے والے کارکنوں اور کوویڈ ویکسی نیشن پروگرام کے فائدہ اٹھانے والوں کے ساتھ بات چیت کریں گے۔
نئی دہلی،4 ستمبر2021: وزیر اعظم جناب نریندر مودی 6 ستمبر 2021 کو صبح 11 بجے ویڈیو کانفرنسنگ کے ذریعے ہماچل پردیش میں صحت کی دیکھ بھال کرنے والے کارکنوں اور کوویڈ ویکسی نیشن پروگرام کے فائدہ اٹھانے والوں سے بات چیت کریں گے۔
ہماچل پردیش نے اپنی پوری اہل آبادی کو کوویڈ ویکسین یشن کی پہلی خوراک کامیابی کے ساتھ لگا دی ہے۔ ریاست کی کوششوں میں جغرافیائی ترجیح شامل تھی کہ مشکل اور دشوار گزارعلاقوں پر توجہ مرکوز کی جائے۔ اس میں بڑے پیمانے پر آگاہی کو یقینی بنانے کے اقدامات اور دیگر کے علاوہ آشا کارکنوں کے گھر گھر جا کر ملاقاتیں کرناشامل ہیں۔ ریاست نے خواتین، بزرگوں، دیوانگجنوں، صنعتی کارکنوں، روزانہ اجرتی مزدوروں وغیرہ پر خصوصی توجہ دی اور اس سنگ میل کو حاصل کرنے کے لیے ’’سرکشا کی یکتی - کورونا سے مکتی‘‘ جیسی خصوصی مہمیں چلائیں۔
تقریب کے دوران ہماچل کے وزیر اعلیٰ موجود ہوں گے۔
سٹرک ٹرانسپورٹ اور شاہراہوں کی وزارت
سڑک حادثات میں 2020 میں نمایاں طور پر کمی آئی ہے،کُل حادثا ت میں اوسطاً 18.46 فیصد کی کمی درج کی گئی ہے،ہلاکتوں کی تعداد میں اوسطاً 12.84 فیصدکی کمی آئی ہے
سڑک حادثات میں بڑے پیمانے پر 2019 کے مقابلے میں 2020 میں نمایاں طور پر کمی آئی ہے۔کُل حادثات میں اوسطاً18.46 فیصد ،ہلاک شدگان کی تعداد میں 12.84 فیصد اور گذشتہ سال زخمیوں کی تعداد میں اوسطاً 22.84 فیصدکی کمی آئی ہے۔ سال 2020 کے دوران ریاستوں اور مرکز کے زیر انتظام علاقوں کے ذریعہ کُل 366138 سڑک حادثات کی اطلاع دی گئی ہے۔جس میں حادثات کے دوران 131714 افراد کی موت اور 348279 زخمیوں کا دعویٰ کیا گیا ہے۔
سڑک ٹرانسپورٹ اور شاہراہوں کی وزارت  کی وزارت کے ٹرانسپورٹ ریسرچ ونگ کی جانب سے تیار کردہ ’’ہندوستان میں سڑک حادثات – 2020 ‘‘ کی رپورٹ کے مطابق 2016 سے سڑک حادثات کی تعداد میں نمایاں طور پر کمی آئی ہے،سوائے 2018 کے جہاں حادثات میں 0.46 فیصد کامعمولی اضافہ ہوا ہے ۔ مسلسل دوسرے سال 2020 میں سڑک حادثات میں ہلاکتوں کی کُل تعداد میں کمی آئی ہے۔اسی طرح 2015 سے زخمی ہونے والے افراد کی تعداد میں بھی کمی آئی ہے۔
مسلسل تیسرے سال 2020 میں بڑے پیمانے پر مہلک سڑک حادثے کے متاثرین میں زیادہ تر نو عمر افراد شامل تھے۔2020 کے دوران متاثرین کی 69 فیصد تعداد میں 18 سے 45 سال کی عمر کے گروپ میں نوجوان بالغ افراد شامل ہیں ۔کُل سڑک حادثات میں ہلاکتوں کی 87.4 فیصد میں 18/60 سال کی عمر کے کام کرنے والے افراد ہیں ۔
’’ہندوستان میں سڑک حادثات – 2020 ‘‘رپورٹ کے مطابق موجودہ تعداد سال 2020 کے دوران ملک میں سڑک حادثات کے مختلف پہلوؤں پر معلومات فراہم کرتی ہے۔اس میں 10 سیکشن ہیں اور سڑک کی لمبائی اور گاڑیوں کی تعداد کے تناظر میں سڑک حادثات سے متعلق معلومات کو شامل کیا گیا ہے۔رپورٹ میں جو ڈاٹا/ معلومات فراہم کئے گئےہیں، اسے ایشیا پیسفک روڈ ایکسڈنٹ ڈاٹا  بیس پروجیکٹ کے تحت ایشیا اور بحرالکاہل کے لئے اقوام متحدہ کی اقتصادی اور سماجی کمیشن  کے ذریعہ فراہم کردہ معیاری شکل میں کیلینڈر سال کی بنیاد پر جمع کیا گیا ہےاوراسے ریاستوں / مرکز کے زیر انتظام علاقوں کے پولیس محکموں سے حاصل کیا گیا ہے۔
رپورٹ کے مطابق مہلک حادثات کی تعداد میں بھی کمی آئی ہے ۔2020 میں کُل 120806 مہلک حادثات کی اطلاع ملی ہےجو 137689 کے 2019 کے اعداد و شمار سے 12.23 فیصد کم ہے۔ دلچسپ بات یہ ہے کہ 2020 کے دوران قومی شاہراہوں ، ریاستی شاہراہوں اور دیگر سڑک اداروں نے گذشتہ سال کے مقابلے میں حادثات ، ہلاکتوں اور زخمیوں کی سب سے کم تعداد کی اطلاع دی ہے۔
بڑی ریاستیں جنہوں نے 2020 میں سڑک حادثہ میں نمایاں کمی حاصل کی ہے ان میں کیرالہ ، تمل ناڈو، اترپردیش، مہاراشٹراور کرناٹک ہیں اور بڑی ریاستیں جنہوں نے 2020 میں سڑک حادثات میں ہلاکتوں میں نمایاں کمی حاصل کی ہے وہ تمل ناڈو ، گجرات،اترپردیش، راجستھان اور آندھرا پردیش ہیں۔
سٹرک ٹرانسپورٹ اور شاہراہوں کی وزارت
قومی شاہراہوں پر ٹول پلازوں کو عبور کرنے کے لیے ماہانہ سفری کارڈ
سڑک نقل وحمل اور شاہراہوں کے مرکزی وزیر جناب نتن گڈکری نے ایک تحریری جواب میں بتایا کہ قومی شاہراہوں پر صارف کی فیس، قومی فیس کے ضوابط اور متعلقہ رعایتی معاہدے کے ساتھ وصول کی جا رہی ہے۔نیشنل ہائی وے ٹول رولز 2008 کے مطابق، غیر تجارتی گاڑیوں کے ڈرائیوروں اور مالکان کو ٹول میں رعایت دی جاتی ہے جو اکثر نیشنل ہائی وے، مستقل پل، بائی پاس یا ٹنل کا استعمال کرتے ہیں۔ اس کے مطابق، ماہانہ سفری کارڈ جاری کرنے کی تاریخ سے 1 مہینے میں زیادہ سے زیادہ 50 بار سڑک استعمال کرنے پر ٹول کا دو تہائی وصول کیا جاتا ہے۔ فیس پر سالانہ نظر ثانی کی جاتی ہے۔اس کے علاوہ، صارف کی فیس ماہانہ پاس کی شکل میں دستیاب ہے اور یہ نیشنل ہائی ویز فیس کے ضوابط اور متعلقہ رعایتی معاہدے کے مطابق ہیں۔ قومی شاہراہوں کی فیس  رولز، 2008 کے تحت، ایک شخص جو قومی شاہراہ، مستقل پل، بائی پاس یا ٹنل کے کسی سیکشن کو غیر تجارتی مقاصد کیلئے استعمال کرتا ہے اور وہ میکینیکل گاڑی کا مالک ہے نیزقومی شاہراہ کے ایک حصے، مستقل پل، بائی پاس یا ٹنل کا استعمال کرتا ہے تووہ سال 2008-2007 کی شرح سود کے طور پر ہر مہینے 150 روپے کی ادائیگی پر پاس حاصل کرسکتا ہے۔
یہ پاس صرف اس طرح کی مکینیکل گاڑی کے ڈرائیور، مالک یا انچارج شخص کو جاری کیا جائے گا جو ٹول پلازہ سے 20 کلومیٹر کے دائرے کے اندر رہ رہے ہیں اور فیس کے ضوابط کے مطابق سالانہ فیس کی ادائیگی پر اس نے ٹول پلازہ کو عبور کرنے کی اجازت حاصل کی ہو۔ تاہم بند صارف فیس وصولی کے نظام کی بنیاد پر پاس جاری ہونے پر ایسی رعایتیں نہیں دی جائیں گی نیز یہ رعایت اس وقت بھی لاگو نہیں ہوتی جب سروس روڈ یا متبادل سڑک ایسے ڈرائیور، مالک یا گاڑی کے مکینیکل انچارج کے لیے دستیاب ہو۔
قومی شاہراہ فیس ضوابط، 2008 کے مطابق، جنہوں نے غیر تجارتی استعمال کے لیے مکینیکل گاڑی کو رجسٹر کرایا ہو اور وہ قومی شاہراہ، مستقل پل ، بائی پاس یا سرنگ کے ایک سیکشن کو سفر کیلئے استعمال کرتا ہو وہ مالی سال 23-2022 میں تین سو پندرہ روپے فیس ادا کر کے پاس حاصل کرسکتے ہیں ۔ ایسا پاس ٹول پلازہ سے بیس کلومیٹر کے فاصلے پر رہنے والے مکینیکل انچارج، مالک اور ڈرائیور کو جاری کیا جائے گا۔
سٹرک ٹرانسپورٹ اور شاہراہوں کی وزارت
وہیکل ٹریکنگ سسٹم ڈیوائس کے لیے مسودہ نوٹی فکیشن جاری کیا گیا
روڈ ٹرانسپورٹ اور شاہراہوں کی وزارت کے علم میں یہ بات آئی ہے کہ ایسی گاڑیاں جو نیشنل پرمٹ کے دائرے میں نہیں آتیں، مختلف گیسوں یعنی آرگن، نائٹروجن، آکسیجن وغیرہ اور خطرناک یا ضرر رساں نوعیت کے سامان کی ڈھلائی کررہی ہیں، ان میں وہیکل ٹریکنگ سسٹم ڈیوائسز فٹ نہیں کئے گئے ہیں۔
سڑک ٹرانسپورٹ اور شاہراہوں کی وزارت نے اس کے پیش نظر مسودہ نوٹی فکیشن بتاریخ 15 فروری 2022 کے ذریعے یہ تجویز پیش کی ہے کہ خطرناک یا ضرر رساں سامان کی ڈھلائی کرنے والے سبھی گُڈز کیرج وہیکل میں آٹوموٹیو انڈسٹری اسٹینڈرڈ  140 کے مطابق ایک وہیکل ٹریکنگ سسٹم ڈیوائس لگائی جائے۔
اس سلسلے میں تیس دن کی مدت کے اندر متعلقین سے تبصرے اور تجاویز طلب کی گئی ہیں۔
گزٹ نوٹی فکیشن کے لیے اس لنک پر کلک کریں۔
۔۔۔۔۔۔۔۔۔۔۔
ش ح۔ا گ ۔ن ا۔
U-1684
(Visitor Counter : 100
تعاون کی وزارت
ماڈل کوآپریٹو گاؤں
آج لوک سبھا میں ’ماڈل کوآپریٹو گاؤں‘ پر ایک تحریری سوال کا جواب دیتے ہوئے، وزیر تعاون، جناب امت شاہ نے کہا، ماڈل کوآپریٹو ولیج  پروگرام کو نیشنل بینک برائے زراعت اور دیہی ترقی  اور گجرات اسٹیٹ کوآپریٹو بینک  لمیٹڈ مشترکہ طور پر نافذ کر رہا ہے۔ اس کا آغاز 10 اپریل 2022 کو گجرات کے احمد آباد ضلع کے باولہ گاؤں میں ہوا۔ یہ پروگرام مختلف اسٹیک ہولڈروں کے ساتھ قریبی تال میل میں گجرات کے چھ منتخب دیہاتوں میں بھی چلایا جا رہا ہے، جو کہ ادروڈا اور ریتھل ، ادراج موتی اور عیسان پور موٹا ، پائپیرو  اور کولیتھڈ  ہیں۔
انھوں نے کہا کہ ایم سی وی پروگرام کا مقصد ’سہکار سے سمریدھی‘ کے وژن کے ذریعے ’آتم نربھر گاؤں‘ بنانا ہے۔ مقصد یہ ہے کہ پرائمری ایگریکلچرل کریڈٹ سوسائیٹیز  مرکوز، گھریلو بنیادوں پر مبنی نقطہ نظر کو اپنایا جائے تاکہ ہر گھر کے کم از کم دو افراد کو روزی روٹی کے مواقع کی فراہمی کو یقینی بنایا جا سکے، جس کا مقصد فی یونٹ فی اسٹیبلشمنٹ کی پیداوار کو بڑھانا ہے۔ انھوں نے مزید کہا کہ گجرات میں پائلٹ پروجیکٹس کے نتائج کا مطالعہ کرنے کے بعد نابارڈ دیگر ریاستوں میں اس پروگرام کے نفاذ پر غور کرے گا۔
وزیر تعاون نے کہا ، NABARD مختلف اسٹیک ہولڈروں جیسے کہ حکومت گجرات، کوآپریٹو بینکس ، کمیونٹی بیسڈ آرگنائزیشنز  وغیرہ کے درمیان تال میل میں اہم کردار ادا کر رہا ہے تاکہ حکومت اور دیگر اسٹیک ہولڈروں کی تمام ممکنہ اہل اسکیموں اور اقدامات کو مکمل کرنے میں سہولت فراہم کی جا سکے۔
ارضیاتی سائنس کی وزارت
قطب شمالی سے متعلق علوم کی تیسری وزارتی میٹنگ
نئی دہلی،30 جولائی ،2021 / قطب شمالی کے علوم سے متعلق تیسری وزارتی میٹنگ میں بھارت نے شرکت کی۔ اس کا انعقاد مشترکہ طور پر آئس لینڈ اور جاپان نے کیا تھا۔ اس کی میزبانی ورچوئل طریقے سے جاپان نے کی۔ یہ میٹنگ قطب شمالی میں تحقیق اور تعاون کے بارے میں تبادلۂ خیال کے لیے منعقد کی گئی۔ سائنس و ٹکنالوجی کے وزیر مملکت اور زمینی علوم کی وزارت میں وزیر مملکت آزادنہ چارج جناب جتیندر سنگھ نے لوک سبھا میں آج ایک تحریری جواب میں بتایا کہ زمینی علوم کے اس وقت کے وزیر ڈاکٹر ہرش وردھن نے زمینی علوم کے سکریٹری ، اسی وزارت کے سائنس دانوں اور این سی پی او آر کے سائنسدانوں کے ساتھ بھارتی ٹیم کی قیادت کی۔
بھارت کا منصوبہ ہے کہ وہ این آئی ایس ای آر  سیارچہ خلا میں داغے گا جو اسرو اور ناسا کا مشترکہ مشن ہے۔ اس کو داغنے کا مقصد جدید ترین راڈار تصویروں کا استعمال کر کے زمین کی سطح پر ہونے والی تبدیلیوں کی عالمی پیمائش کرنا ہے۔ این آئی ایس ای آر کو 2023 کے شروع میں داغنے کی تجویز ہے۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
7283U –
(Visitor Counter : 113
بہت چھوٹی، چھوٹی اور درمیانی صنعتوں کی وزارت
کارپوریٹ سماجی ذمہ داری فنڈ
مائیکرو اسمال اینڈ میڈیم انٹرپرائزز کے وزیر مملکت جناب بھانو پرتاپ سنگھ ورما نے لوک سبھا میں ایک تحریری جواب میں بتایا کہ نیشنل اسمال انڈسٹریز کارپوریشن لمیٹڈ  واحد مرکزی پبلک سیکٹر انٹرپرائز  ہے جو مائیکروا سمال اینڈ میڈیم انٹرپرائزز  کی وزارت کے انتظامی کنٹرول میں ہے۔ گزشتہ تین سالوں کے دوران این ایس آئی سی کے ذریعے خرچ کیے گئے کارپوریٹ سماجی ذمہ داری  فنڈ کی تفصیلات درج ذیل ہیں:
|
|
نمبرشمار
|
|
نافذ کرنےوا لی ایجنسی اور این ایس آئی سی دفتر کانام
|
|
پروجیکٹوں کی نوعیت
|
|
سال کے دوران خرچ کی جانے والی رقم 
|
|
|
|
مالی سال 2019-20
|
|
1
|
|
ہیڈ آفس
|
|
سوچھ بھارت کوش کو دیا جانے والا تعاون
|
|
85,00,000/-
|
|
2
|
|
ہیڈ آفس
|
|
صاف گنگا فنڈ کو دیا جانے والا تعاون
|
|
85,00,000/-
|
|
3
|
|
ہیڈ آفس
|
|
مسلح افواج کے فلیگ ڈے فنڈ  دیا جانے والا تعاون
|
|
85,00,000/-
|
|
|
|
|
|
میران
|
|
2,55,00,000/-
|
|
نمبرشمار
|
|
نافذ کرنےوا لی ایجنسی اور این ایس آئی سی دفتر کانام
|
|
پروجیکٹوں کی نوعیت
|
|
سال کے دوران خرچ کی جانے والی رقم 
|
|
|
|
مالی سال 2020-21
|
|
1
|
|
ہیڈ آفس
|
|
پی ایم کیئر فنڈ کوپیش کیا جانے والا تعاون
|
|
1,00,00,000/-
|
|
2
|
|
این ایس آئی سی کے فیلڈ دفاتر
|
|
کووڈ 19 سے متاثرہ مختلف مقامات پر جہاں پر اس طرح کی پی پی ایز کی سخت ضرورت تھی ، پی پی ایز کٹس جیسے کہ دستانے، ماسک، سینیٹائزر وغیرہ، فراہم کیے گئے ۔
|
|
5,24,220/-
|
|
3
|
|
ہیڈ آفس
|
|
سوچھ بھارت کوش کو پیش کیا جانے والا تعاون
|
|
40,00,000/-
|
|
4
|
|
ہیڈ آفس
|
|
صاف گنگافنڈ کوپیش کیا جانے والاتعاون
|
|
50,00,000/-
|
|
5
|
|
ہیڈ آفس
|
|
مسلح افواج کے فلیگ ڈے فنڈ  دیا جانے والا تعاون
|
|
29,34,000/-
|
|
|
|
|
|
میزان
|
|
2,24,58,220/-
|
|
|
|
|
|
مالی سال 2021-22
|
|
|
|
1
|
|
ہیڈ آفس
|
|
’پی ایم کیئرس ‘ فنڈ کو پیش کیا جانے والا تعاون
|
|
90,00,000/-
|
|
2
|
|
ہیڈ آفس
|
|
سوچھ بھارت کوش کو پیش کیا جانے وا لا تعاون
|
|
44,70,000/-
|
|
3
|
|
ہیڈ آفس
|
|
صاف گنگا فنڈ کو پیش کیا جانے وا لا تعاون
|
|
44,70,000/-
|
|
4
|
|
ہیڈ آفس
|
|
مسلح افواج فلیگ ڈے فنڈ کو پیش کیا جانے والا تعاون
|
|
44,70,000/-
|
|
|
|
|
|
میزان
|
|
2,24,10,000/-
این ایس آئی سی نے کمپنیز ایکٹ، 2013 کے تحت مقرر کردہ فنڈز/کوش میں اپنے سماجی ذمہ داری فنڈ کا براہ راست تعاون پیش کیا ہے۔ اس لیے، گزشتہ تین برسوں کے دوران کوئی جائزہ یا فالو اپ نہیں کیا گیا ہے۔
مائیکرو اینڈ اسمال انٹرپرائزز کلسٹر ڈیولپمنٹ پروگرام  میں شراکت کے لیے اور غربت میں کمی اور صنفی مساوات کو یقینی بنانے کے لیے کوئی علیحدہ رقم مختص نہیں کی گئی تھی۔
وزارات ثقافت
آزادی کا امرت مہوتسو پر حکومت ہند ، ریاستی حکومتوں اور مرکز کے زیر انتظام علاقوں کے ثقافتی اور سیاحتی وزرا کی کانفرنس۔ ’’امرت سماگم‘‘ بارہ اور تیرہ اپریل ،2022 کو نئی دہلی میں منعقد کیا جائیگا
خصوصی باتیں :
- داخلی اور کاپریٹیو وزیر جناب امت شاہ کانفرنس کا افتتاح کریں گے۔
- ثقافت ، سیاحت اور شمال مشرقی علاقے کی ترقی کے مرکزی وزیر جناب جی کشن ریڈی ، پارلیمانی امور اور ثقافت کے وزیر مملکت جناب ارجن رام میگھوال ، امور خارجہ اور ثقافت کی وزیر مملکت محترمہ میناکشی لیکھی اور سیاحت کے وزیر مملکت جناب اجے بھٹ بھی امرت سماگم کے مختلف پروگراموں اور اجلاس میں حصہ لیں گے ۔
- بات چیت کے موضوعات میں آزادی کا امرت مہوتسو کے تحت تاریخی پہل ۔ ’ہر گھر جھنڈا‘،’بین الاقوامی یوم یوگ‘،’ڈیجیٹل ضلع بھنڈار‘، ’آزاد آواس‘،’میراگاؤں میری وارثت‘ کے سلسلے میں لوگوں کی وسیع شراکتداری شامل ہیں۔
آزادی کا امرت مہوتسو شروع ہونے کے بعد سے حال ہی میں اپنا پہلا سال مکمل کرچکا ہے۔ اسے دھیان میں رکھتے ہوئے، حکومت ہند کی وزارت ثقافت نے آزادی کا امرت مہوتسو  کی اب تک کی ترقی پر غور وخوض کرنے ، اعلیٰ ترین طور طریقوں کو منتخب کرنے اور خصوصی طور سے آئندہ آنے والے اہم پہلوؤں کو لیکر مہوتسو کی بقیہ مدت کے لئے حکمت عملیوں کو اپنائے جانے کے بارے میں تبادلہ خیال کرنے کے لئے نئی دہلی میں بارہ اور تیرہ اپریل 2022 کو دو روزہ کانفرنس منعقد کرنے کا فیصلہ لیا ہے۔
داخلی اور کاپریٹیو وزیر جناب امت شاہ کانفرنس کا افتتاح کریں گے۔ ثقافت، سیاحت اور شمال مشرقی خطے کی ترقی کے مرکزی وزیر جناب جی کشن ریڈی افتتاحی خطاب دیں گے۔ پارلیمانی امور اور ثقافت کے وزیر مملکت جناب ارجن رام میگھوال ، بیرونی امور اور ثقافت کی وزیر مملکت محترمہ میناکشی لیکھی اور جناب اجے بھٹ مختلف علاقوں میں افتتاحی خطاب دیں گے۔
آزادی کا امرت مہوتسو کی کامیابی خصوصی طور سے ’مکمل حکومت‘کے نظریہ پر منحصر ہے ، جو اس مہم میں بیرونی ملکوں کے ہم منصبوں کے ساتھ ساتھ ہر ایک وزارت ، ریاست اور مرکز کے زیر انتظام علاقے کی حصہ داری کو یقینی بناتا ہے۔ اس میں کافی بڑے پیمانے اور اسٹیک ہولڈر کی حصہ داری کو دھیان میں رکھتے ہوئے ، کانفرنس میں ہر ایک ریاست اور مرکز کے زیر انتظام علاقے کے سینئر سرکاری افسران حصہ لیں گے۔ ہر ایک ریاست / مرکز کے زیر انتظام علاقے کے سیاحتی وزیر ، وزیر ثقافت ، چیف سکریٹری ، وزارت ثقافت کے پرنسپل سکریٹری اور وزارت سیاحت کے پرنسپل سکریٹری اس کانفرنس میں حصہ لیں گے۔
تبادلہ خیال کے موضوعات میں آزادی کا امرت مہوتسو کے تحت تاریخی پہل ۔ ’ہر گھر جھنڈا‘ ، ’بین الاقوامی یوم یوگ‘،’ڈیجیٹل ضلع بھنڈار‘،’آزاد آواس‘،’میرا گاؤں میری وراثت‘ کے سلسلے میں عوام کی وسیع حصہ داری  شامل ہے۔ آزادی کا امرت مہوتسو مہم میں اس کے اہم تعاون پر توجہ مرکوز کرتے ہوئے وزارت سیاحت کے ذریعہ اس کا ایک اجلاس بھی منعقد کیا جائے گا۔ اس میں ریاستوں / مرکز کے زیر انتظام علاقوں کے ذریعہ آزادی کا امرت مہوتسو کے تحت ان کے ذریعہ کی گئی قابل ذکر ترقی پر ایک برین اسٹارمنگ سیشن بھی ہوگا ، ساتھ ہی اب تک سیکھے گئے اعلیٰ ترین طور طریقوں اور سبق نیز ان کی ترقی کے بارے میں غور خوض کیا جائیگا۔
آزادی کا امرت مہوتسو مرکز اور ریاستی حکومتوں کی ایک خصوصی اور اہم پہل ہے ، جسے ہندوستان کی آزادی کے 75 سال مکمل ہونے کے موقع پر شروع کیا گیا ہے۔ اس پروگرام کا مقصد تحریک آزادی سے وابستہ حب الوطنی کے جوش کو پھر سے بیدار کرنا اور تجدید کرنا ، مجاہدین آزادی کے تعاون کو یاد کرنا اور انڈیا @ 2047 کے لئے ایک ویژن تیار کرنا ہے۔
وزیراعظم کا دفتر
وزیر اعظم نے مرادآباد سڑک حادثہ میں ہلاک ہونے والوں کے اہل خانہ کے لئے مالی مدد کو منظوری دی
نئی دہلی، 31 /جنوری 2021 ۔ وزیر اعظم جناب نریندر مودی نے اترپردیش کے مرادآباد سڑک حادثہ میں اپنی جان گنوانے والوں کے اہل خانہ کو وزیر اعظم قومی راحت فنڈ سے فی کس دو لاکھ روپئے کی مالی مدد دیے جانے کو منظوری دی ہے۔ مزید برآں حادثہ میں سنگین طور پر زخمی ہونے والوں کے لئے فی کس 50000 روپئے کی مالی مدد کو بھی منظوری دی گئی ہے۔
وزیر اعظم کے دفتر نے ٹوئیٹ کیا ہے کہ ’’اترپردیش کے مرادآباد میں دردناک سڑک حادثہ کے سبب اپنی جان گنوانے والے لوگوں کے اہل خانہ کو وزیر اعظم قومی راحت فنڈ سے فی کس دو لاکھ روپئے کی مالی مدد دیے جانے کو منظوری دی گئی ہے۔ سنگین طور پر زخمی ہونے والوں کو 50000 روپئے دیے جائیں گے۔
اسٹیل کی وزارت
اسٹیل کی وزارت صلاحیت کی تعمیر، قیادت، اور اسٹیل شعبے کی ترقی کے بارے میں ایک غور و خوض کے لیے اجلاس کا اہتمام کیا
نئی دہلی، 21اکتوبر، 2022/ شہری ہوابازی اور اسٹیل کی وزارت جناب جیوترادتیہ ایم سندھیا اور اسٹیل اور دیہی ترقی کے وزیر مملکت جناب فگن سنگھ کلستے کی رہنمائی میں آج نئی دہلی میں وزارت اسٹیل کی طرف سے غور و خوض کے اجلاس کا اہتمام کیا۔ ذہن سازی کے اجلاس میں اسٹیل کی وزارت کے انتظامی کنٹرول کے تحت اسٹیل کی وزارت کے افسران، سی ایم ڈیز، اور سی پی ایس ای کے فنکشنل ڈائریکٹرز نے شرکت کی۔ جناب جیوترادتیہ ایم سندھیا اور جناب فگن سنگھ کلستے نے تنظیم کے مطلوبہ مقصد کو حاصل کرنے کے لیے ٹیم بنانے کی اہمیت پر زور دیا۔ تمام شرکاء کی طرف سے سیشن کے نکات کو سراہا گیا۔
سیشن کے دوران ان موضوعات پر بات چیت ہوئی: کارکردگی میں اضافہ، کام کے حالات کو بہتر بنانے، شفافیت کو فروغ دینے، اور قائدانہ جذبہ؛ اسٹیل سیکٹر کے لیے اگلے 5 سال کے لیے مارکیٹ کی تشخیص؛ ترقی کی بڑی رکاوٹ کو دور کرنے کے لیے پیداواری فرق کو کم کرنے کے لیے روڈ میپ؛ صلاحیت سازی کمیشن کی طرف سے صلاحیت کی تعمیر، قیادت، اور ٹیم کی تعمیر؛ اور کاربن کے اخراج کو کم کرنے، گردش بڑھانے اور ٹیکنالوجی کو اپنانے کے اقدامات۔
اسٹیل کی وزارت کے سکریٹری جناب سنجے سنگھ نے پہلے سیشن کا آغاز ٹیم کی تعمیر اور انسانی وسائل کے انتظام کے اہم پرنسپلوں کے بارے میں اپنی دور اندیشی کا اظہار کرتے ہوئے کیا۔ اس کے بعد، دیگر مقررین نے شرکاء کو مخاطب کیا اور دیگر موضوعات پر نتیجہ خیز گفتگو کی۔ جناب پروین پردیشی اور ان کی ٹیم کی قیادت میں شرکائے کی فعال شرکت کے ساتھ مختصر اسکٹس کے ذریعے ٹیم بنانے پر ایک انٹرایکٹو ورکشاپ کا انعقاد کیا گیا۔ چیتن راؤ۔ سرکاری ملازمین کے لیے قیادت اور ٹیم ورک کے کلیدی اصولوں کا اشتراک کیا گیا۔ اسٹیل کی وزارت کے شرکاء اور اسٹیل سی پی ایس ای کے افسران نے سرگرمی سے حصہ لیا اور اپنے خیالات اور تجاویز کا اشتراک کیا۔
۔۔۔
ش ح ۔ اس۔ ت ح ۔
U - 11727
(Visitor Counter : 63
وزارت دفاع
فوج چھوڑنے والی خاتون افسران کے لئے روزگار کے متبادل وسائل
نئی دہلی 26 جولائی 2021:انتیس خاتون آفیسرز  جنھوں نے اسپیشل سلیکشن بورڈ نمبر پانچ میں مستقل کمیشن کے لئے حامی نہیں بھری ہے انھیں سروس سے سبکدوش کردیا گیا ہے۔ ان 29 افسروں میں سے تین کو بنا پنشن کے خود ان کی مرضی/ رضامندی سے ریلیز کیا گیا ہے۔ ان افسروں نے فوج میں دس سے چودہ سال تک سروس کی۔
بازآبادکاری کے ڈائریکٹریٹ جنرل کی جانب سے چلائی جانے والی کچھ اسکیموں میں دیگر باتوں کے علاوہ DGR میں آن لائن رجسٹریشن کے ذریعہ روزگار کے حصول میں مدد دیا جانا بھی شامل ہے۔ مثال کے طورپر سیکیورٹی ایجنسی اسکیمیں، سابق فوجیوں کی کول لوڈنگ اور ٹرانسپورٹیشن اسکیم، سی این جی اسٹیشنوں کا بندوبست مدر ڈیری ملک بوتھ کا الاٹمنٹ یا سفل کی دوکانیں این سی آر میں، بیواؤں اور معذور سپاہیوں کے لئے کول/ ٹپر اسکیم، پٹرول / ڈیزل کی ڈیلرشپ وغیرہ۔
خاتون افسران سمیت سابق فوجیوں کو حکومت ہند کے تحت تمام نیم فوجی فورسز میں تمام مرکزی سول سروسز اور اسسٹنٹ کمانڈنٹ تک کے عہدوں پر تقرر کے لئے عمر کی چھوٹ دی گئی ہے۔ کئی زمروں کے عہدوں کے لئے مناسب ریزرویشن بھی دیا گیا ہے۔
20 سال تک خدمات انجام دینے کے بعد ریٹائر ہوئی خاتون افسران کو پنشن کے فائدے بھی دیئے گئے ہیں۔
یہ اطلاع آج راجیہ سبھا میں دفاع کے وزیر مملکت جناب اجے بھٹ نے جناب کے سوم پرساد کو تحریری جواب میں دی۔
صدر جمہوریہ کا سکریٹریٹ
صدر جمہوریہ ہند کل 75ویں یوم آزادی کے موقع پر قوم سے خطاب کریں گے
صدر جمہوریہ ہند، جناب رام ناتھ کووند 75ویں یوم آزادی کے موقع پر کل  قوم سے خطاب کریں گے۔
ان کا خطاب 1900 بجے سے آل انڈیا ریڈیو  کے تمام قومی نیٹ ورک پر اور دور درشن کے تمام چینلوں پر پہلے ہندی میں اس کے بعد انگریزی میں نشر کیا جائے گا۔ دور درشن پر ہندی اور انگریزی میں خطاب کی نشریات کے بعد دور درشن کے علاقائی چینل علاقائی زبانوں میں نشر کریں گے۔ اے آئی آر اپنے متعلقہ علاقائی نیٹ ورکس پر 2130 بجے سے علاقائی زبان کے ورژن نشر کرے گا۔
نیتی آیوگ
اے آئی ایم – سیریس اختراع پروگرام - 3.0 کے فائنل میں بھارت اور روس کے اسکولی طلباء نے مشترکہ اختراعی صلاحیت کا شاندار مظاہرہ کیا
اس سال کے ایڈیشن میں بھارت اور روس کے بنیادی سطح کے مسائل کے لئے تکنیکی حل تیار کرنے پر توجہ مرکوز کی گئی
نئی لّی ، 22 نومبر / اسکولی طلباء کے لئے 14 روز طویل اے آئی ایم - سیریس اختراع پروگرام – 3.0 آج ختم ہو گیا ۔ اس پروگرام میں بھارت اور روس کی کئی اہم شخصیات اور دونوں ملکوں کے طلباء نے شرکت کی ۔
بھارت کے ‘‘ آتم نربھر بھارت ’’ اور روس کے ‘‘ بِگ چیلنجز ’’ سے تحریک حاصل کرتے ہوئے اس سال کے ایڈیشن میں دونوں ملکوں کے بنیادی سطح کے مسائل کو حل کرنے کے لئے ٹیکنا لوجی پر مبنی حل  پر توجہ مرکوز کی گئی ۔
اس موقع پر اظہارِ خیال کرتے ہوئے حکومتِ ہند کے پرنسپل سائنسی مشیر پروفیسر کے وجے راگھون نے کہا کہ ایسے اشتراک گراں قدر ہیں کیونکہ ان کی ایک باہمی مدد اور اعتماد کی ایک طویل روایت ہے اور تصورات کا تبادلہ اِس کی قدر میں اضافہ کرتا ہے ۔
نیتی آیوگ کے نائب چیئر مین ڈاکٹر راجیو کمار نے کہا کہ یہ ایک تاریخی لمحہ ہے – ہم نے بڑے لوگوں کے درمیان اشتراک اور تعاون کو دیکھا ہے لیکن یہ اشتراک نو جوان نسل کے درمیان ہے ، جو کل کےقائد ہوں گے ۔
پروگرام کے دوران 48 طلباء نے ثقافت ، فاصلاتی تعلیم ، ایپلائیڈ سائنس ، صحت اور تندرستی اور کھیلوں اور فٹنیس کے فروغ ، کھیلوں کی تربیت کےساتھ ساتھ مصنوعی ذہانت اور ڈجیٹل مالی اثاثوں سے فوائد حاصل کرنے کی خاطر 8 ورچوول مصنوعات اور موبائل ایپلی کیشنس کو تیار کرنے کے لئے ٹیموں میں کام کیا ۔
روس کے نائب وزیر برائے سائنس و اعلیٰ تعلیم الیکسی میدویدیو نے کہا کہ بھارت کےساتھ سائنس ، ٹیکنا لوجی اور اختراعات میں تعاون میں ہمارا بہترین تجربہ ہے ۔ اس پروگرا م نے دونوں ملکوں کے تجربات اور علم میں مزید اضافہ کیا ہے ۔ طلباء کے ذریعے تیار کی گئی ٹیکنا لوجی کی اختراعات نے مصنوعی ذہانت ، بلاک چین ، مشین لرننگ ، ڈاٹا اینا لیٹکس ، یو آئی / یو ایکس ، ورچوول ریئلٹی ، آگمنٹیڈ ریئلٹی ، گیمی فکیشن ، تھری ڈی ڈیزائن اور ریپڈ پروٹو ٹائپنگ جیسی اختراعات تیار کیں ۔ دونوں ملکوں کے صنعت اور اکیڈمی کے سرپرستوں نے بھی ٹیموں کے ساتھ قریبی تعاون کیا ۔
اے آئی ایم کے مشن ڈائریکٹر آر رمنن نے کہا کہ کل کی ٹیکنا لوجی کو استعمال کرتے ہوئے تیار کردہ سولیوشن دونوں ملکوں کے لئے ہی نہیں بلکہ پوری دنیا کے لئے مفید ہیں ۔ انہوں نے کہا کہ یہ نو جوان اختراع کار نئی دنیا کے معمار ثابت ہوں گے ۔ انہوں نے مزید کہا کہ مشترکہ اختراع اور اشتراک مستقبل کی ضرورت ہیں ۔
ٹیلنٹ اینڈ سکسیز فاؤنڈیشن کی سربراہ اور صدارتی کونسل برائے سائنس و تعلیم کی رکن ایلینا شملیوا نے کہا کہ با صلاحیت نو جوان کی تعلیم ایک کلیدی کام ہے اور میں ایسے اشتراک اور بین الاقوامی تعاون کو جاری رکھنا چاہوں گی ، جو ہمارے ملکوں کے درمیان رشتوں کو مضبوط کرے ۔
ان اختراعات کو ورچوول اختتامی تقریب میں دکھایا گیا اور یو ٹیوب پر براہ راست نشر کیا گیا ۔
۔۔۔۔۔۔۔۔۔۔۔ ۔۔۔۔۔۔۔۔۔۔ ۔۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔ ۔۔۔ ۔۔۔۔۔۔۔۔۔۔

U. No. 7444
(Visitor Counter : 124
وزارت دفاع
دفاعی تعاون کو مزید فروغ دینے کے لیے وزیر دفاع چھبیس اگست 2022 کو نئی دہلی میں تنزانیہ کی اپنی ہم منصب کے ساتھ دو طرفہ بات چیت کریں گے
وزیر دفاع جناب راج ناتھ سنگھ 26 اگست 2022 کو نئی دہلی میں تنزانیہ کی وزیر دفاع اور قومی خدمت ڈاکٹر اسٹرگومینا لارنس ٹیکس کے ساتھ دو طرفہ بات چیت کریں گے۔ دو طرفہ بات چیت کے دوران دونوں وزرا دونوں ممالک کے درمیان دفاعی تعاون کا جائزہ لیں گے اور دو طرفہ تعلقات کو مزید مضبوط بنانے کے لیے دفاعی صنعت میں تعاون سمیت نئی راہیں تلاش کریں گے۔
ڈاکٹر ٹیکس ہندوستان میں اپنے قیام کے دوران حیدرآباد کا بھی دورہ کریں گی، جہاں وہ ہندوستانی دفاعی صنعتوں کے ساتھ بات چیت کریں گی۔ وہ حیدرآباد میں آرڈیننس فیکٹری، میدک، بھارت ڈائنامکس لمیٹڈ، اور زین ٹیکنالوجیز لمیٹڈ کا بھی دورہ کریں گی۔
وزارت خزانہ
زر مبادلہ کی شرح سے متعلق نوٹیفکیشن نمبر 40/2023- کسٹمز 
کسٹمز ایکٹ مجریہ 1962  کے سیکشن 14 کے ذریعے عطا کردہ اختیارات کو بروئے کار لاتے ہوئے سنٹرل بورڈ آف ان ڈائریکٹ ٹیکس اور کسٹمز سنٹرل بورڈ آف ان ڈائریکٹ ٹیکس اور کسٹمز کے مورخہ 1 جون 2023 کے نوٹیفکیشن نمبر 39/2023 کسٹمز  میں درج ذیل ترامیم کرتا ہے۔ یہ ترمیمات 8 جون 2023 سے نافذ العمل ہوں گی۔
مذکورہ نوٹیفکیشن کے پہلے شیڈول میں سیریل نمبر 18 اور اس سے متعلق اندراجات کے لیے درج ذیل متبادل مہیا کیا جائے گا، یعنی:
شیڈول اول
|
|
نمبر شمار
|
|
غیر ملکی کرنسی
|
|
ہندوستانی روپے کے برابر غیر ملکی کرنسی کی ایک اکائی کے تبادلے کی شرح
|
||
|

|
|

|
||
||
|

|
|

|
||
||
|

|
|

|
|
18.
|
|
ٹرکش لیرا
|
|
3.85
|
|
3.60
|
||
||
||
||
|
وزارت دفاع
رکشامنتری جناب راج ناتھ سنگھ نے کووڈ-19 کے پس منظر میں مسلح دستوں کی کمر بستگی اور عملی کارکردگی پر نظر ثانی کی
نئی دہلی ،24؍اپریل2020: رکشا منتری جناب راجناتھ سنگھ نے آج ایک ویڈیو کانفرنسنگ کے توسط سے کووڈ -19 سے نبرد آزما ہونے کے سلسلے میں تمام کمانڈر اِن چیف حضرات کے ساتھ مسلح دستوں کی آپریشنل کمربستگی پر نظر ثانی کی۔
رکشا منتری کے ساتھ دفاعی عملے کے سربراہ اور عسکری امور کے محکمے کےسیکریٹری جنرل بپن راوت، بری فوج کے عملے کے سربراہ جنرل ایم ایم نروانے، بحریہ کے عملے کے سربراہ ایڈمرل کرم ویر سنگھ، فضائیہ کے سربراہ ایئر چیف مارشل آر کے بھدوریہ، دفاع کے سیکریٹری ڈاکر اجے کمار اور دفاعی مالیات کی سیکریٹری محترمہ گارگی کول نے اس کانفرنس میں شرکت کی۔
وزیر دفاع نے اپنے خطاب میں کووڈ-19 سے نبرد آزمائی کے سلسلے میں مسلح دستوں کی جانب سے مقامی شہری انتظامیہ کو دی گئی امداد اور دیگر تیاری کے اقدامات کے لئے مسلح دستوں کو دادو تحسین سے نوازا۔
جناب راجناتھ سنگھ نے توقع ظاہر کی کہ مسلح دستے اپنی عملی کمر بستگی برقرار رکھیں گے، یعنی کووڈ-19 سے نبرد آزمائی اسی انداز میں کرتے رہیں گے اور کسی بھی دشمن کو موجودہ صورتحال سے فائدہ اٹھانے کا ہر گز کوئی موقع نہیں دیں گے۔
انہوں نے دستوں کو یہ بھی ہدایت دی کہ وہ مالی وسائل میں کفایت کرنے کے اقدامات کریں اور کووڈ -19 کی وجہ سے جو اقتصادی وزن لاحق ہوا ہے اس کے پس منظر میں فصول خرچی سے بچیں۔
مسلح دستوں کی یکجہتی پر زور دیتے ہوئے رکشا منتری نے کمانڈر اِن چیف حضرات سے کہا کہ ترجیحاتی بنیاد پر انجام دئیے جانے والے ایسے کاموں کی شناخت کریں، جن کی تکمیل فوری طورپر ممکن ہوسکے اور لاک ڈاؤن کے خاتمے کے بعد معیشت کے احیا ءمیں تعاون دیں۔